Pandemia se află într-un "punct critic“. OMS avertizează: "Îmbolnăvirile cresc în mod exponențial“.
OMS avertizează că pandemia a atins un "punct critic“. Organizația Mondială a Sănătății: Infectările cu coronavirus cresc în mod "exponențial“. Pandemia ar putea fi ținută sub control "în câteva luni“, dacă se iau măsuri adecvate.
Maria Van Kerkhove, oficial OMS care luptă împotriva pandemiei, a avertizat, în timpul unei conferințe de presă, că pandemia de coronavirus a atins un "punct critic“, însă ar putea fi ținută sub control "în câteva luni“, dacă se iau măsurile adecvate, scrie AFP."În prezent ne aflăm într-un punct critic al pandemiei. Traiectoria acestei pandemii este în plină expansiune. Ea creşte în mod exponenţial“, a spus oficialul OMS.În plus, Van Kerkhove spune că situația în care ne aflăm după 16 luni de la izbucnirea pandemiei nu este una fericită: "Aceasta nu este situaţia în care vrem să ne aflăm la 16 luni de la începutul pandemiei, în pofida faptului că dispunem de măsuri de control eficiente“.